**52. sjednica Nacionalnog vijeća za sport**

Na sjednici Nacionalnog vijeća za sport održanoj 23. ožujka 2018. godine jednoglasno je prihvaćeno mišljenje stručnog radnog tijela na programe osposobljavanja za stručni rad u športu te je **pozitivno mišljenje** dano za programe Hrvatske olimpijske akademije - Ustanove za obrazovanje odraslih, Trg Krešimira Ćosića 11, Zagreb: program osposobljavanja za poslove trenera/ice softballa i program osposobljavanja za poslove instruktora/ice šaha, Edukacijskog centra - Ustanove za obrazovanje odraslih, Domovinskog rata 46, Split: program osposobljavanja za poslove instruktora/ice pilatesa i joge, Nogometne akademije HNS – Ustanove za obrazovanje odraslih u sportu, Ulica grada Vukovara 269a, Zagreb: program osposobljavanja za poslove trenera/ice u futsalu C kategorije, Pučkog otvorenog učilišta Brod, Cesarčeva 13, Slavonski Brod: program osposobljavanja za poslove trenera/ice floorballa, Sveučilišta u Splitu – Kineziološkog fakulteta, Teslina 6, Split: program osposobljavanja za poslove trenera/ice biciklizma, Sportskog učilišta - ustanove za obrazovanje odraslih u karate sportu, Trg Krešimira Ćosića 11, Zagreb, program osposobljavanja za poslove karate trenera/ice, dok je **negativno mišljenje** dano za program Ustanove za obrazovanje odraslih INSTRUCTUS, Palmotićeva 76, Zagreb: program osposobljavanja za poslove instruktora/ice fitnesa za trudnice.

Nacionalno vijeće za sport je dalo pozitivno mišljenje o postojanju interesa za prijem u hrvatsko državljanstvo športaša Stefana Cvetanovskog, Elene Vorobeve i Saše Abramović.

Na sjednici je zaključeno da će se napisati preporuka za uvrštavanje tema o zabrani diskriminacije u program osposobljavanja i usavršavanja trenera, rukovodećih kadrova i drugih stručnih osoba u sustavu športa kao jedna od mjera iz Nacionalnog plana za borbu protiv diskriminacije za razdoblje od 2017. do 2022. godine, koja će biti poslana nacionalnim športskim savezima i ustanovama koje osposobljavaju trenere.

**53. sjednica Nacionalnog vijeća za sport**

Nacionalno vijeće za sport je na sjednici održanoj 23. travnja 2018. godine dalo pozitivno mišljenje o postojanju interesa za prijem u hrvatsko državljanstvo športaša Sanje Omić, Satoshi Ishiia i **Sun Jiayi.**

**54. sjednica Nacionalnog vijeća za sport**

Na sjednici održanoj 21. svibnja 2018. godine Nacionalno vijeće za sport dalo je pozitivno mišljenje o postojanju interesa za prijem u hrvatsko državljanstvo športašice Addison Claire Kostrencich, državljanke Sjedinjenih Američkih Država**. Također je dalo podršku Udruzi kineziologa Sveučilišta u Rijeci u promicanju predmeta tjelesne i zdravstvene kulture među mladima i isticanju važnosti osnivanja programa tjelesne i zdravstvene kulture na svim sastavnicama Sveučilišta u Rijeci.**

**55. sjednica Nacionalnog vijeća za sport**

Dana 29. lipnja 2018. godine elektroničkim putem održana je 55. sjednica Nacionalnog vijeća za sport.

Nacionalno vijeće za sport dalo je pozitivno mišljenje na programe obrazovanja odraslih za potrebe športa Sveučilišta u Splitu – Kineziološkog fakulteta, Teslina 6 iz Splita, program osposobljavanja za poslove trenera košarke i program osposobljavanja za poslove trenera rukometa.